ਸੰਖੇਪ ਕਰਨ ਲਈ ਦਸਤਾਵੇਜ਼: ਹਾਈ ਸਪੀਡ ਇੰਟਰਨੈੱਟ, ਮੋਬਾਈਲ ਅਤੇ ਕੈਸ਼ਲੈੱਸ ਭੁਗਤਾਨ ਵਿਸ਼ਵ ਪੱਧਰ ਦੀ ਅਰਥਵਿਵਸਥਾ ਨੂੰ ਅੱਗੇ ਲਿਜਾ ਰਹੇ ਹਨ।

ਕਈ ਦੇਸ ਆਨਲਾਈਨ ਸੇਵਾਵਾਂ ਅਤੇ ਉਨ੍ਹਾਂ ਦੀ ਉਪਲਬਧਤਾ ਨੂੰ ਵਧਾ ਕੇ ਇਸ ਡਿਜਟਲ ਭਵਿੱਖ ਨੂੰ ਸਵਾਰ ਰਹੇ ਹਨ।

ਅਗਲੀ ਪੀੜ੍ਹੀ ਨੂੰ ਕਨੈਕਟੀਵਿਟੀ ਦੇਣ ਵਿੱਚ ਕਿਹੜੇ-ਕਿਹੜੇ ਦੇਸ ਸਭ ਤੋਂ ਅੱਗੇ ਹਨ? ਇਸ ਸਵਾਲ ਦਾ ਜਵਾਬ ਦੇਣ ਲਈ ਗਲੋਬਲ ਕਮਿਊਨਿਟੀ ਨੈੱਟਵਰਕ ਇੰਟਰਨੇਸ਼ਨਜ਼ ਨੇ ''ਡਿਜੀਟਲ ਲਾਈਫ਼ ਐਬਰੌਡ'' 'ਤੇ ਇੱਕ ਰਿਪੋਰਟ ਜਾਰੀ ਕੀਤੀ ਹੈ।

ਇਹ ਰਿਪੋਰਟ ਵਿਦੇਸ਼ਾਂ ਵਿੱਚ ਜਾ ਕੇ ਵਸਣ ਵਾਲਿਆਂ 'ਤੇ ਆਧਾਰਿਤ ਹੈ, ਜੋ ਦੱਸਦੀ ਹੈ ਸਰਕਾਰੀ ਆਨਲਾਈਨ ਸੇਵਾਵਾਂ ਕਿੱਥੇ ਸਭ ਤੋਂ ਵੱਧ ਉਪਲਬਧ ਹਨ, ਸਥਾਨਕ ਮੋਬਾਈਲ ਨੰਬਰ ਮਿਲਣਾ ਕਿੱਥੇ ਸਭ ਤੋਂ ਸੌਖਾ ਹੈ, ਕੈਸ਼ਲੈੱਸ ਭੁਗਤਾਨ ਦੀ ਸੁਵਿਧਾ ਅਤੇ ਤੇਜ਼ ਇੰਟਰਨੈੱਟ ਦੀ ਕਿੱਥੇ ਕਿੰਨੀ ਪਹੁੰਚ ਹੈ।

ਅਸੀਂ ਉਨ੍ਹਾਂ ਥਾਵਾਂ ਦੇ ਨਿਵਾਸੀਆਂ ਨਾਲ ਗੱਲ ਕੀਤੀ ਜੋ ਪੰਜਾਂ ਪੈਮਾਨਿਆਂ 'ਤੇ ਸਭ ਤੋਂ ਅੱਗੇ ਹਨ। ਅਤੇ ਉਨ੍ਹਾਂ ਨੂੰ ਪੁੱਛਿਆ ਗਿਆ ਕਿ ਸੰਚਾਰ ਦੇ ਆਧੁਨਿਕ ਸਾਧਨਾਂ ਨਾਲ ਜੁੜੇ ਦੇਸਾਂ ਵਿੱਚ ਰਹਿਣਾ ਉਨ੍ਹਾਂ ਨੂੰ ਕਿਹੋ ਜਿਹਾ ਲਗਦਾ ਹੈ।

ਇਹ ਵੀ ਪੜ੍ਹੋ:

ਐਸਟੋਨੀਆ

ਰੈਂਕਿੰਗ-1

ਇੰਟਰਨੇਸ਼ਨਜ਼ ਦੀ ਰੈਕਿੰਗ ਵਿੱਚ ਐਸਟੋਨੀਆ ਪਹਿਲੇ ਨੰਬਰ 'ਤੇ ਹੈ। ਇੱਥੇ ਇੰਟਰਨੈੱਟ 'ਤੇ ਕੋਈ ਪਾਬੰਦੀ ਨਹੀਂ ਹੈ ਅਤੇ ਸਰਕਾਰੀ ਸੁਵਿਧਾਵਾ ਆਨਲਾਈਨ ਹਨ। 

1991 ਵਿੱਚ ਸੋਵੀਅਤ ਸੰਘ ਤੋਂ ਆਜ਼ਾਦ ਹੋਣ ਤੋਂ ਬਾਅਦ ਇਸ ਨੇ ਬੁਨਿਆਦੀ ਡਿਜਟਲ ਢਾਂਚੇ 'ਤੇ ਭਾਰੀ ਨਿਵੇਸ਼ ਕੀਤਾ ਹੈ। 

ਸਰਕਾਰੀ ਈ-ਐਸਟੋਨੀਆ ਪ੍ਰੋਗਰਾਮ ਦੇ ਤਹਿਤ ਈ-ਵੋਟਿੰਗ, ਈ-ਸਿਹਤ ਅਤੇ ਈ-ਬੈਂਕਿੰਗ ਦੀ ਸ਼ੁਰੂਆਤ ਹੋਈ।

ਇਸ ਵਿੱਚ ਈ-ਰੇਜੀਡੇਂਸੀ ਸੇਵਾ ਵੀ ਹੈ ਜਿਸ ਵਿੱਚ ਸ਼ਾਮਲ ਹੋ ਕੇ ਗ਼ੈਰ-ਨਾਗਰਿਕ ਵੀ ਪਛਾਣ ਪੱਤਰ, ਬੈਂਕਿੰਗ ਸੇਵਾਵਾਂ, ਭੁਗਤਾਨ ਪ੍ਰਕਿਰਿਆ ਅਤੇ ਕੰਪਨੀ ਗਠਨ ਦੀ ਸੁਵਿਧਾ ਹਾਸਲ ਕਰ ਸਕਦੇ ਹਨ।

ਕੀ ਤਕਨੀਕ ਪ੍ਰਦੂਸ਼ਿਤ ਹਵਾ ਸਾਫ ਕਰ ਸਕਦੀ ਹੈ?

ਇਹ ਪ੍ਰੋਗਰਾਮ ਡਿਜਟਲੀ ਘੁੰਮਣ ਵਾਲਿਆਂ ਅਤੇ ਯੂਰਪੀ ਸੰਘ ਵਿੱਚ ਕੰਪਨੀ ਖੋਲ੍ਹਣ ਵਾਲਿਆਂ ਦੀ ਇੱਛਾ ਰੱਖਣ ਵਾਲੇ ਵਿਦੇਸ਼ੀ ਕਾਰੋਬਾਰੀਆਂ ਨੂੰ ਲੁਭਾ ਰਿਹਾ ਹੈ, ਜਿਸ ਨਾਲ ਐਸਟੋਨੀਆ ਦੀ ਅਰਥਵਿਵਸਥਾ ਵਿੱਚ ਨਵੇਂ ਮੌਕੇ ਬਣੇ ਰਹੇ ਹਨ।

ਰਾਜਧਾਨੀ ਟੈਲਿਨ ਵਿੱਚ ਰਹਿਣ ਵਾਲੀ ਆਸਟਰੀਆ ਦੀ ਉੱਦਮੀ ਅਲੈਗਜ਼ਾਂਡਰਾ ਨਿਮਾ ਕਹਿੰਦੀ ਹੈ, "ਇੱਥੇ ਇੰਟਰਨੈੱਟ ਤੱਕ ਪਹੁੰਚ ਨੂੰ ਬੁਨਿਆਦੀ ਮਨੁੱਖੀ ਅਧਿਕਾਰ ਦੇ ਰੂਪ ਵਿੱਚ ਦੇਖਿਆ ਜਾਂਦਾ ਹੈ। ਐਸਟੋਨੀਆ ਦੇ ਦੂਰ-ਦੁਰਾਡੇ ਦੇ ਟਾਪੂਆਂ ਵਿੱਚ ਵੀ ਇੰਟਰਨੈੱਟ ਦੀ ਪਹੁੰਚ ਹੈ।"

"ਨਿਵਾਸੀ ਦੇ ਰੂਪ ਵਿੱਚ ਪੰਜੀਕਰਣ ਤੋਂ ਲੈ ਕੇ ਕੰਪਨੀ ਖੋਲ੍ਹਣ ਤੱਕ ਸਭ ਕੁਝ ਆਨਲਾਈਨ ਹੈ। ਇਹ ਜਿੰਨਾ ਹੋ ਸਕਦਾ ਹੈ ਓਨਾ ਤੇਜ਼ ਹੈ।''

ਐਸਟੋਨੀਆ ਵਿੱਚ ਫੋਨ ਕਰਨਾ ਲੰਘੇ ਜ਼ਮਾਨੇ ਦੀ ਗੱਲ ਹੋ ਗਈ ਹੈ। ਕ੍ਰਿਪਟੋਕਰੰਸੀ ਪਲੇਟਫਾਰਮ ਓਬਾਈਟ ਦੇ ਡਵੈਲਪਰ ਟਾਰਮਾ ਏਨਸ ਕਹਿੰਦੇ ਹਨ, "ਮੇਰੇ ਲਈ ਚੈਟ ਕਰਨਾ ਫੋਨ ਕਰਨ ਤੋਂ ਵੱਧ ਸੌਖਾ ਹੈ। ਛੁੱਟੀ ਵਾਲੇ ਦਿਨ ਕੋਈ ਦੁਕਾਨ ਖੁੱਲ੍ਹੀ ਹੈ ਜਾਂ ਨਹੀਂ, ਇਸਦੇ ਲਈ ਫੋਨ ਕਰਨ ਦੀ...\nਉਸੇ ਭਾਸ਼ਾ ਵਿੱਚ ਸਾਰਾਂਸ਼ ਜਿਵੇਂ doc:
ਸੰਚਾਰ ਦੇ ਨਵੇਂ ਸਾਧਨ ਦੁਨੀਆਂ ਭਰ ਦੇ ਸੱਭਿਆਚਾਰ ਨੂੰ ਆਕਾਰ ਦੇ ਰਹੇ ਹਨ। ਕਈ ਥਾਵਾਂ 'ਤੇ ਡਿਜੀਟਲ ਜ਼ਿੰਦਗੀ ਨੂੰ ਰੋਜ਼ਮਰਾ ਦੀ ਜ਼ਿੰਦਗੀ ਤੋਂ ਵੱਖ ਕਰਨਾ ਨਾਮੁਮਕਿਨ ਹੋ ਗਿਆ ਹੈ।